OpenLLM-France/wikimedia huggingface dataset:
# Er hombat spirituel/Chapistre 36

| ◄ Ag er moyanteu er ré profitaplan eit em devout er vertuïeu, hac é péh fæçon éma ret pratiquein ur vertu durant un herrat amzer. | En exercice ag er vertu e oulèn un application continuel. | Pen dé ret pratiquein perpet er vertuïeu, ne faut quet lezél occasion erbet de bassein hemp ou fratiquein.  ► |
É MESQ en treu peré e secour de hounid er vertuïeu a grecheneah (hac en intantion de guement-cé hun ès aman), unan ag er ré necessæran é assai avance perpet én hent ag er berfection, rac culein e rer deusto peh quer bihan e arrester. Quentéh èl ma cessamp a hober actioneu vertuus, en inclination naturel pehani hun doug de glasque er blijadur hac en treu a zianvæs peré e goutante er squiendeu, ne vanque quet a seùel én omp lusqueu disordre, hac el lusqueu-zé e zistruge pé e oanna d’er bihannan er pratique ag er vertuïeu. A henderal en dissourciance-zé e ra demp col hilleih a hræceu e ellehemp melitein, pe vehemp sourciussoh d’avance er vuhé spirituel.
Henneh é en differance étré gober baige ar zoar ha querhet én hent e gondu d’en ean ; rac er ré e ra baige ar zoar e èll dalai er peh e gârant hemp retorn ar hou faseu ; hac opèn en ur querhet perpet, er squéhadur e barra doh-t’hai a monet pelloh : mæs én hent d’er berfection, sel mui ma avançamp, sel mui a nerh e za demp. Er ræson a guement-ma é ma ta d’en inclination naturel col ag é nerh dré en exercice ag er vertuïeu, deusto ma tihùen par ma èll eveit ampêchein en avantage spirituel ; hac é contrel en isprit é pehani é loge er vertu, en hum berfectionne hac e greihua gùel ar hùel.
El-cé pebèl ma avance un dein ér santeleah, é tistéra ol er boén e uélai én hi, hac é cresq ur certæn doustér dré behani éta Doué de zigrïein en huerhuonni ag er vuhé-man : én ur monet perpet èl-cé guet joé ag ur vertu d’ur vertu aral, arriue e rer anfin ar lein er manné, ér blein ag er berfection, ér stad eurus-zé é pehani en inean e gommance exercein hé deverieu spirituel, non-pas hemp quin hemp dioustemant, mæs guet ur blijadur ne fehai quet bout deviset ; rac dré m’éma victorius a hé hoal-inclinationeu, ha ne séel doh tra erbet na doh-t’hi hé hunan, hi e vihue é Doué, hac e joueiss én hou ag ur peah agréabl émesq hé foénieu continuel.
# Er hombat spirituel/Chapistre 37

| ◄ En exercice ag er vertu e oulèn un application continuel. | Pen dé ret pratiquein perpet er vertuïeu, ne faut quet lezél occasion erbet de bassein hemp ou fratiquein. | Ret é hum rejoueissein ag en ol occasioneu hun ès de gombatal, eit hur bout er vertuïeu, é special, er ré peré e zou er ré diæssan.  ► |
DISCOEIT hun és splan assès éma ret perpet avance, hemp jamæs arrestein én hent ag er berfection. Eveheit enta dohoh én ur fæçon ne vanquehet occasion erbet d’ober hou possible eit gounid er vertuïeu. Dihoallet mat a bellat, èl ma ret ordinæremant, doh er peh e zou contrel d’en inclinationeu ag en natur corromplet, p’en dé dré-zé éter de ben a bratiquein er vertuïeu er ré vaillantan.
A hui e vèn (eit ne lamehemp quet a hun exampl quetan) a hui e vèn donnet de vout patiant ? Dihoallet a bellat doh en dut, doh er vacationeu ha doh er chongeu memb é ra deoh hun zibatiantein liessan ; hum accustumet de zevis guet pep sorte tut, deusto peh quen diæs a imor é fehent bout. Beah perpet én disposition d’andur tout er peh e èll gober deoh muihan poén ; potremant jamæs patiant ne vehet.
Mar displige deoh ur vacation benac, pé a nehi hé hunan, pé rac ma oh carguet a nehi dré un dein ne blige quet deoh, pé rac ma hou tistro ag ur vacation aral e vehai gùel d’hou chonge, n’hé abandonnet quet eveit en dra-zé. Hou péet courage assès non-pas hemp quin eveit hé gober guet joé, mæs eveit derhel mat dehi bet er fin, a bout en hum santeheoh poéniet , ha ma elleheoh cavouet repos d’hou isprit doh hé lezél ; hemp en dra-zé ne zisquéhet jamæs penaus éma ret souffrein, ha ne jouissehet quet ag er peah veritable e bossede un inean mestres dehi hé hunan, hac en dès en ol vertuïeu.
Er memb tra e laran a certæn chongeu peré hou tourmant guéhavé ; rac nen dé quet un avantage eveit oh bout qùit a nehai aquerh, pen dé gùir er boén e rant deoh hou accustum d’andur en treu er ré chiffusan. Beah assuret enta penaus en nemp e ansaigne deoh er hontrel, hou tisque de bellat doh er boén e zouget quentoh eveit d’hou pout er vertu e zésiret.
É guirioné ur soudart yaouancq hac en dès bihan a experiance e zeli hum gomportein én occasioneu-zé guet avis hac arrestance hilleih, gùeh én ur attaquein en anemis, ha gùeh én ur gulein, revé en nerh hac er vertu e sante en devout ; mæs ne zeli quet monet d’é dreit hac abandonnein er hombat aquerh ; ne faut quet ma troei rag ol er peh e ellehai en troublein hac er chagrinein , car a bout en hum laquehai nezé ér mez ag en danger de gouéh én dibatiantæt, ean en hum gavehai goudé exposetoh eveit jamæs en hou, faute ag en devout um gréanueit einep d’er vice-zé dré er pratiqueu ag er batiantæt.
Tout en dra-man ne séel quet er péhet einep d’er burtæd ; nen dès tu erbet de hum hoarantein doh-t’hou meit én ur déhein en é raug, èl m’hun ès laret ha remerquet é léh aral.
# Er hombat spirituel/Chapistre 45

| ◄ Ag en Oræson. | Petra é en Oræson mantal. | Ag er Meditation.  ► |
EN Oræson mantal e zou ur sàu a hun speret dermaha Doué, é pehani é oulennamb guetou en treu a beré hun ès dober. En Oræson mantal e hroér é dihue fæçon, unan dræt-cair, un aral diar-dro.
Er guetan, a pe larer de Zoué a galon : O men Doué ! accordet deign er græce-zé en inour hou hanhue santel, pé : Men Doué, me gred ferm éma hou volanté hac hou cloër ma oulennein er græce-zé, accomplisset enta én-on hou volanté divin. A pen domp attaquet guet hun anemiset ha ma tailhant berran arnomp, gùellein e ramp gober dehou er beden-ma : Men Doué, hastet donnet d’em secour, hui e uél peh ur foul a anemiset e zou attàu ar me zro ; pé en aral-man : Men Doué, me retirance ha me ol nerh, secouret-mé pront ; car nen don quet capable de resistein hemp hou secour. Mar continu en tantation, ni e bedou attàu ér memès fæçon, én ur resistein attàu guet courage doh er goal-isprit. A pe vou passet er goahan ag er hombat, troein e rehemp trema hur Salver, ha doh er pedein de gonsiderein ag un tu nerh hun anemis, ag un tu-ral hun goannedigueah, ni e larou dehou : Chetu aman hou crouaidur ; chetu aman en dein hont e huès prenet dré er bris a hou coaid : sellet en diaul penaus é ra ean é bossibl eveit el lemel guenoh hac er hol. Dohoh-hui en em ès recour, én oh-hui é laquan me ol gonfiance, rac me ouair é oh infinimant mat hac infinimant puissant. Hou pet truhé doh un dal, a bout éma cablus, pehani hemp er secour a hou cræce nen dé quet capabl de resistein doh hou anemis. Assistet-mé enta, ô me ol esperance hac ol nerh me inean !
En eil fæçon de hober en oræson mantal e zou a pen hum goutantamp a represantein de Zoué hun doberieu, hemp laret nitra quin. A pe vehemp enta en é brésance, hac é avoeign nen domp quet capabl a hanomp hun hunan de bellat doh en drouc ha de hober er mat, hac én desir a henderal d’er chervigein, arrestein e rehemp hur sél ar nehou, en ur hortos é secour guet confiance ha guet humilité. En accusation-zé a hun fragilité, en desir-zé de chervigein Doué, en acte-zé a fé groeit ér fæçon em ès laret, ol en dra-zé e zou ur bedèn diar dro, pehani e receu forh-æs guet Doué er peh e zesiramp, hac en dès sel mui a nerh ma vé sincéroh en accusation a hun fragilité, gredussoh en desir de chervigein Doué, ha biueoh er fé. Bout e ra ur bedèn aral él-d’hi, mæs berroh, pehani en hum hroa guet ur sél simple hac e zisplæ mat neoah hun peuranté dirac deulegat en eutru Doué, nen dé nitra quin er sél-zé meit er chonge ag ur græce hun ès goulennet deja hac e oulennamp hoah hemp laret guir er bed, na disclæriein hun desir.
Assæamp pratiquein er fæçon-zé d’ober oræson, ha desquamp hum chervigein a nehi é peb occasion, rac en expériance e ziscoei demp, èl nen dès nitra æssoh, nen dès nitra ehuè excellantoh na profitaploh.
# Hui e hoès, ô men Doué

| ◄ Én-oh é espéran | Hui e hoès, ô men Doué | Arlerh en dout crouéet ► |
* Hui e hoès, ô men Doué, a nitra me zennet,
* Dré vadeleah hemb quin hui e hoès me hrouéet ;
* Pihue enta e gârein, de bihue é hrein inour,
* Doh pihue é sentein-me nameit doh me hrouéour ?
* Hui e hoès, ô men Doué, m’en groeit doh hou limaj,
* Mar hou câran erhat, hui e vou me fartaj ;
* A p’en d’on hou croaidur hag héritour d’hou cloër,
* Me zeli hou cârein, ô Tad mat ha tinér !
* Hemb oh n’hellan bihuein en distérran amzér ;
* Hemb oh en hum gollein ag er hetan dangér ;
* Hui em goarn, em honserv, jamæs n’em dilausquet,
* Ha mé croaidur ingrat, mé n’hou cârehen quet !
* Avel ma chonge ur vam bamdé én hé hroaidur,
* Èl-cé é ret ehué bamdé d’ein mâgadur ;
* Ha n’hou cârehen quet, ô Tad mat ha tinér !
* Em mâg guet larganté é creis men diovér !
* Dré béhèd maleurus Adam, hun tad quetan,
* A pe oemb ol cablus hag idan perh Satan,
* Hui e hoès reit hou Mab aveid hun délivrein,
* N’en dé azé erhoah eit gobér hou cârein.
* Hou Mab en dès eid on souffret er marw crihan,
* Ha scùillet ag é hoaid en dapen dehuéhan ;
* Ha mé, péhour digas, mé ne gârehen quet
* Un Doué quer mat en dès er hetan me hâret !
* Bamdé guet madeleah é ret a lein en nean
* Ol er péh zou requis d’em horv ha d’em inean,
* Ha ne gârehen quet un Doué largantéus,
* E scùil ar-n-an bamdé madeu quer précius !
* Laret e mès men guir ha doh t-hou é talhein,
* Quêntoh merhuel mil gùéh eit chom hemb hou cârein :
* M’hon cârou ar en doar, ô Doué a garanté,
* Ha m’hou cârou én nean eid en éternité !
* J. G.
# Huneeh

* Deja en hiaul e zou oeit de guhet en dan,
* En noz e zo koehet ar er mezeu didrous ;
* El loer hag er stired e splan en nean ledan
* Hag er mor, en audeu, e lar he sonneu dous.
* Peb tra e ia de hun. Me neoah, me-unan,
* El un inean e poen e vale dar er mez,
* Me gerh ian diragon, ne houian ’men e han,
* Mes me halon e vleù, rag chonjeu kun em es.
* Ennis e chonjan hoah, Bro divlam me Zadeu,
* Breih beniget, o mam santel ha ken karet !
* Ennis e hunean, ar zaù ar en audeu :
* D’id me halon bremen, ha d’id e vou berpet !
* O ! Me ha kar, Bro kriù ha tiner etre-z-oll,
* A behani en tal adrest d’ol e liguern !
* Er goed e rid e men goehiad e zou ha jol :
* Me zou ha vab, o mam, betag mel me iskern !
* M’er gouer. En hur prantad be zou mar a unan
* Ag e lar : « Doue, er Vro, en dez groeit ou amzer !
* « Treu int de vout konteit d’er vugale vihan
* « Ha pas d’emb-ni. Eid omb tremenet e ou er ! »
* Sonn e me hredenneu, en tal saùet d’en Ne,
* Hemb cheleu ou honzeu amoed, me bas me hent ;
* Ha me ha kar, mem Bro, get ol nerh me ine :
* Me ha kar, me ha kar !… Doue e ouer pegement !
* Doue ! Ean eue ha kar, rag ar ha toar santel
* Te zoug er bobl galùet dre en Intron karet :
* Gouen glan er Vretoned e viù e Breih-Izel
* En ur hortein en de de lar’t he gir d’er Bed.
* Peher e tei enta de er Helted, o Doue ?
* Peher e luguernou arnamb hiaul er Vrankis ?
* Eneb d’er fal, el gueharal Nominoé,
* Più ’ta e anbrugou d’en treh er iouankis ?
* O ! De, de beniget, luh ar hun Bro ! Chetu
* Pemp kant vle hag open e hortomb ha skerder !
* Allas ! nitra ne za… En dremuel e zou du
* Hag er Fe e hochel e kalon er vreder !…
* … Mes arsaù, me zelen, ag hirvoudein ker huerù :
* Imber e tigoehou hun er eue, imber !
* Deja er gran hadet e zivroud ar en erù
* Hag ur voeh d’em diskouarn e lar gostad : Esper !
* Esper…. ia ! Er Sent kouh, er Varhed, er Rouane
* Aveid omb dirag Doue e lavar ou feden :
* Un adsaù e zou kriù p’en des he harp en Ne,
* Rakse emes fians, Breih, en ha planeden.
# Hui péré dré gomplaisanç

| ◄ O ineaneu maleurus | Hui péré dré gomplaisanç | Dischennamb ol, christenion ► |
* Hui péré, dré gomplaisanç,
* Eit gobér èl er réral,
* E goucié hou couscianç
* Guet quement a œvreu fal,
* Laret, etc.
* Rac m’hun nès clasquet pligein
* D’en dud quéntoh eit de Zoué,
* Ret vou d’emb guet-hai losquein
* Épad un éternité.
* Allas ! etc.
* Hui, ineaneu paresus,
* E dremeiné hou puhé
* Én arouaregueah méhus,
* Hemb gobér nitra eit Doué,
* Laret, etc.
* O amzér eid omb collet,
* Ha collet de virhuiquin :
* Lisidandæd milliguet,
* Caus oh amen d’hun anquin.
* Allas ! etc.
* Hui, bugalé hemb dougeanç
* Ha dissent doh tad ha mam,
* Douguet é bet hon santanç ;
* Ha cavet oh-hui divlam ?
* Laret, etc.
* Dré hun dissentereaheu,
* Maleur bras hag hemb remèd !
* Couéhet-omb idan tauleu
* Hag idan perh en diaulèd.
* Allas ! etc.
* Hui, tad ha mam dissourci,
* E lausqué hou pugalé
* De honnèt d’ou fantasi,
* De vihuein d’ou liberté,
* Laret, etc.
* Losquet èl omb guet er flam,
* Gronnet èl omb guet en tan ;
* Ind e ra de dad ha mam
* Er malloheu spontussan.
* Allas ! etc.
* O hui e daulé termén,
* E horté a zé de zé,
* Aveit gobér pénigen
* Bet er fin ag er vuhé,
* Laret, etc.
* Ah ! rai bêl hun nès gorteit,
* Marhuet hun nès ér péhèd ;
* Un Doué just en dès hur scoeit :
* Hur maleur zou hemb remèd.
* Allas ! etc.
* Hui, tud trompér e guhé,
* Guet er méh, é covézion,
* Er péhedeu e huélé
* Doué ean-memb én hou calon,
* Laret, etc.
* Ah ! miserablèd ma oemb !
* Ne gomprenemb quet nezé
* Ne chervigé nitra d’emb
* Clah trompein en Eutru Doué.
* Allas ! etc.
* Tud hemb méh, gùir Judasèd,
* E zé dré ur boq trompér,
* Guet ur galon ér péhèd,
* De drahissein hur Salvér,
* Laret, etc.
* Dré hur goal, Hosti santel,
* Mamen a hræce, a vuhé,
* Hui zou deit de vout marhuel
* Sihoah ! aveid hun iné.
* Allas ! etc.
* En ihuern é péhani
* É tiscarg un Doué vangeour
* É dauleu guet rustoni
* Ar er miserabl péhour.
* Laret, etc.
* En tourmant poéniussan
* Én ihuern eid en iné
* N’en dé quet losquein én tan,
* Mæs bout forbannet doh Doué.
* Allas ! etc.
* J. G.
# Hun Salvér é touguein é groéz

| ◄ Ar Gouronemant hun Salvér | Hun Salvér é touguein é groéz | Ar er Grucefiemant ► |
1° CONSlDÉRET Pilat, menacet a vout accuset dirac César, é creinnein guet eah rac en dut, hac é condannein mab Doué d’er marhue méhus ag er Groéz. Sellet Jésus é cheleuet guet humilité hac aboeissance er santance faus-cé. Examinet a hui e ra martezé hilleih a behédeu guet eah rac en dut, èl Pilat ; sellet a hui e guemér èl Jésus, guet humilité ha doustér, en anjulieu e larér deoh hac er gueu e rér dohoh.
2.° Considéret er Juiffet é laquat ur groéz ponnér ar zihue scoé hun Salvér. Biscoah bet nezé ne oai bet groeit d’un torfettour douguein de dachen er marhue er glouistr d’el lahein. Jésus-Chrouist e gueméras é gani a vréhat hac e voquas dehi guet ur garanté vras ; mæs oeit e oai de vout quer goan dré é nozeoh calet ha dré é flagellation horribl, hac er sam e oai quer ponnér, ma couéhai liès édan é groéz. Hou pet chonge é ma hou pehédeu en dès hi laqueit de vout quer ponnér-zé.
3° Considéret er Juiffet barbar, guet eah ne vezai marhuet Jésus guet-ai ar en hènt hemb n'ou devai bet er plijadur cri d’er hrucefiein, é contraignein ur passant, hanhuet Simon a Cyrène, de zouguein ur pèn a groéz hun Salvér. Remerquet erhat, Simon ne fallai quet dehou, ret e oai bet er hontraignein. Desquet dré-zè dihoal ne zehai jamæs er méh pé en eah ag er boén d’hou mirêt a zoug er groéz guet Jésus-Chrouist. Jésus e gonz doh er merhet devot en héliai én ur ouilein, hac ou honsol. Desquet dré-zé è creis hou poénieu brassan consolein er ré-ral, hac ou accouragein d’obér volanté Doué hac ou salvedigueah.
# Hun ar Barz

| ◄ Maro ar C’houer | Hun ar Barz | Ar Pal n’e dizer ket ► |
* Tost d’ar môr don, e-kreiz peuc’h santel ar vered,
* E goueled Breiz-Izel, e vro muia karet,
* Ar barz zo douaret ;
* Bizied e zaou zorn skoulmet war e varlenn,
* O starda nerzus c’hoaz kerden aour e delenn
* Tavet da virviken.
* E zaoulagad gantañ digor frank divalvenn,
* E skouarn o selaou petra gan ar wagenn
* D’an avel a dremen ;
* O selaou ma tigoue d’an aezennig klouar
* Digas beteg e ve trouzou pell an douar,
* Levenez pe glac’har.
* Hag e trid e galon o klevet e sav c’hoaz
* Dreist holl moueziou e vro, dreist holl groz ar
* Brezoneg sord biskoaz.
* Eus Kerne da Leon, eus Gwened da Dregor,
* Soniou telenn a nij war gein an avel vôr
* Bete broiou Tremôr.
* Hag, o welet erru pez an oa diouganet :
* Unvaniez, emgleo ’ tre an holl Vrezoned
* Bet keit all daou-rannet ;
* Ar barz, skuizet e benn gant hunvreou ar be,
* E galon sederaet, e spered distlabe,
* A vorgousk adarre.
# Hunve ar Werc’hès

| ◄ Nouel ar Rouane | Hunve ar Werc’hès | Eur Pater ► |
Pa oa ’n Itron Varia dous en he gwele,
E teuas d’ezhi eun hunve :
 He mab o tremen o tizremen
A-biou d’ezhi, euz hi c’hontempli,
 Ma lavaras evelhenn d’ezhi :
— Ma mammic, lavaret-hu d’in
 Pe c’hui a gousq, pe c’hui a repoz ?
— Ma mab, na gouscan, na reposan
 Eun hunve drezoc’h a sonjan.
— Ma mammic keiz, lavaret d’in
 Pez hunve ez hoc’h hini ? — Ma mabic keiz, gwelet a ran
 A vefet comerret hennoz,
Gant eur goulaou sclezr, ’n eul letern cloz ;
En eur groaz a veet staget, Ha gant scourjeo plom foetet ;
 ’N ho pisach sacr a vô scopet, A dolio treid veet ruillet.
 — Ma mammic, gwir ê hoc’h hunve. Neb a oufe hac a larfe
 Ann hunve-man, ter gwez bemde, Ter gwez en noz, ter gwez en de,
 Biken dour na tân n’hen gwalfe, Nac en ifern na diskenfe ;
 Tri de ha ter noz ’rôc ma varwfe, Ouife pe heur e tesedfe.
Marc’harit Fulup. — Plouaret, juin 1885.
# Hum bressamb d’hobér

| ◄ Labouramb aveid hum salvein | Hum bressamb d’hobér | Chetui amen, ô Tad a garanté ► |
* Hum bressamb d’hobér
* Guet grèd hag hirreah (bis)
* Hur salvedigueah ;
* N’hun nés ér bed quin affær
* Meit clasq a vihan
* Ranteleah en nean (bis).
* Doué doh é limaj
* En dès hur hrouéet (bis) ;
* Ean nepas er bed
* E zeli bout hur partaj,
* Raccen a vihan
* Clasquamb hent en nean (bis).
* Péh ur hol cruel !
* Col eit mat hun Doué (bis),
* Hur bonheur, hur joé ;
* Col er vuhé éternel !
* Raccen a vihan
* Salvamb hun inean (bis).
* Er madeu, avar,
* E zou ha vonheur (bis),
* Eid argand hag eur
* Te drézehé mor ha doar ;
* Mæs ni a vihan,
* Ni e glasque en nean (bis).
* Coutant ha zesir,
* Péhour corromplet (bis),
* D’el loussan péhèd,
* Ah ! consacre ur vuhé hir :
* Eid omb a vihan
* Ni e glasque en nean (bis),
* Clah hemb quin inour,
* Té, dén glorius (bis),
* Hum zall, hum abus
* Guet moguêd er bed traitour ;
* Eid omb a vihan
* Clasquamb gloër en nean (bis)
* Nitra ne hanval
* Doh er beuranté (bis),
* En humilité,
* Er burtæd caër èl cristal ;
* Guet-hai a vihan
* Clasquamb gloër en nean (bis)
* Hui, tud miserabl,
* Hum blige ér péhèd (bis),
* Ah ! mar desiret
* Én nean ul léh inourabl,
* Guet un a fari,
* Deit, héliet-ni (bis).
* M. Le Diot.
# Hum daulamb ol

| ◄ Ah ! pihue ne vou suéhet | Hum daulamb ol | En hé sàu er vam a hlahar ► |
* Hum daulamb ol d’en douçan joé,
* Hinihue un Arhæl a berh Doué
* E lar d’emb é ta hur Salvér,
* Aveid hun tennein a visér.
* Couéhet e oemb ér stad tristan,
* Dré faut Adam, hun tad quetan ;
* Eid hur sehuel, dré garanté,
* Doué e zischen a lein en né.
* Mab Doué ha Doué a ol viscoah,
* E ven hiniw, dré vadeleah,
* Donnèt de vout dén èl omb-ni
* Étré digosté glan Mari.
* Sujet d’er marw ha d’er misér,
* Ean e varhuou eid é vredér,
* Hag eit golhein guet é hoaid pur
* Er bed ag é gouciadur.
* En hani n’hel er bed quemér
* En hum chair én ur horv distér :
* Aveid hur gouni ol de Zoué
* Ean e chom én hur misq bamdé.
* D’er Mab e za eid hur prenein,
* D’en Tad er ra eid hur salvein,
* Querclous èl d’er Sperèd-Santel
* Revou rantet gloër éternel.
* J. G.
# Hunvre

| ◄ Pok ar Maro | Hunvre | Son ann Nevez Amzer ► |
* Awalc’h drida, ma c’halonik !
* Taw, paourik kez, kousk ha taw mik...
* Kelo ’meuz bet deuz ma c’hoantiz,
* Zo et eunn devez gand he giz,
* Ha war-ma-lerc’h deut d’ar Ger-Vraz
* Ouz ma c’hlask pe d’am gwelet c’hoaz.
* Tost d’ann iliz, ’vid hi c’hortoz
* Oann o vale, ’vel renn bemnoz ;
* Hag hi da dremen : Doue oar
* Eur plac’h a sell ien pe glouar.
* Na gir ’tre omp ; nemet raktal
* Kuzaz en iliz ’vel gweohall.
* Gortoz oa d’in diwar ann hent :
* Mouchet eo d’in Doue ha sent ;
* ’Boe ’meuz kollet ar garante,
* E losket baradoz Doue.
* ’Vid ann noz-ze oann dihunet
* O klevout goel ouz ann oaled,
* ’Korn ann oaled eunn elik gwenn,
* Eunn alc’houez aour enhe gerc’hen,
* M’oar vad alc’houez ar baradoz,
* Lec’h a nijaz d’ann anternoz,
* Nemet oa deut, ’vit kimiadi,
* Eur verc’hik ker evel lili...
* Chetu vo ugent bla breman,
* ’Noz eo maro ’m euz ’nn huvre-man.
* Tud vad, p’em kavfed ma-unon,
* Vin o lenva d’am anaon ;
* N’am dalc’hed ket, m’ac’h euz true :
* War zeulio ma dous vin neuze.
# Loden gentan — IV.

| ◄ Penôs ê bet kristenet Kelted Breiz-Veur ha re Iverzon | Breiziz goneet abret d’ar fe gristen | Sant Jermin en Breiz. — Emgann an Alleluia ► |
Setu eta hon deus dastumet war benn eur blâ, ar blâ 410, tri digoue eus istor ar fe gatolik en tri rum eus ar bobl keltiek. Er mare-ze e tanzeed misionerien evit kristeni Iverzon : ober a rêd kement-all evit Bro-Skos, ha Rom a denne he lejiono eus Breiz goude bean he c’hristenet a bez.
Laret hon deus perak eo êt gant Breiz lans arôk war hent ar gwir fe : hi a zo bet pleustret gant ar Romaned, elec’h an diou vro all n’o deus gwelet anê biskoaz.
Gwir ê n’ê ket bet diês gonit Breiziz da lezen an Aviel (ha ne vo ket diêsoc’h gonit d’ei Iverzoniz ha Skosiz), Muioc’h a grog he devoa war ar Gelted evit n’he devoa war hini ebet eus ar poblo a rêd anê barbar gant ar Romaned hag ar C’hresianed.
O spered a oa tuet kaer gant an treo a zo ’us d’ar bed-man ha plijout a rê d’ê hen leuskel da nijal ha d’ober e benn foll en bro an oabl hag en rouantelez en avel. Kridi a rênt e zo eun Doue ’hag o devoa eun ine, eun ine ha na dle ket mervel. Ineo zoken a oant techet da lakat e pep tra, betek en treo nan eus enne bue ebet. Ar gwe, ar c’hoajo, ar feunteunio a oa evel doueo evite ; ken troet e oa lagad o spered da vont pelloc’h evit hini o c’horv ! Sperejo ive, dreist-oll re fall evel teuzed (lutins), kourandoned, boudiged (fées), a zeblante d’ê gwelet du-man ha du-hont. Mat ha fall, ar pez a gredent a ziskoue e plije d’ê anzav evit gwir treo hag a zo dreist da spered ha da bemp skiant an den.
Dre ze e rejont digemer mat d’ar visionerien gristen a digase d’ê eur gelennadurez ha misterio enni, Ne lar ket an istar o defe laket hini bet anê d’ar maro : ha koulskoude en bro-all ebet n’ê bet plantet da vat ar relijion gristen hep ne ve bet skuilhet gwad eur merzer bennak.
Arabad memes tra mont re bell war ar poent-man. Kement den a zo a gav start plegan e volante d’eur relijion hag a c’hourc’hemen d’imp stourm ouz hon zecho fall. Ar Gelted ispisial a oa tud a lorc’h ha tud a vrezel : dalc’hmat, koulz laret, ouz en em dispenn hag en em gannan etreze. Penôs neuze e vije bet êzet d’ê ’n em garout an eil egile gant ar garante gristen ?
Ha neuze eur rum tud a oa en o zouez ha na felle ket d’ê lezel an trec’h gant ar relijion neve : an drouized, tud gouiek ha n’ouzer ket kaer petra a zonjent diwar bep tra : ne c’houlent tamm ebet eus ar skritur. Sur e ver koulskoude e kondaonent an templo a zaver evit adori Doue hag ar skeudenno a laker enne ; peadra da duan anê eneb ar visionerien gristen. E tu-hont da ze : dont a rejont da vean beleien ar relijion goz ha setu ’nê diwar neuze enebourien touet d’an hini neve.
Koulskoude ne dalvee ket d’ê stourm ouz an Iliz : ne harzent ket he gonido da vont dalc’hmat war griski. En he diabarz eo e savas eur skoilh ar blavejo kentan eus ar bempvet kantved.